RESOLUCIÓN do 19 de maio de 2004, da Delegación Provincial da Coruña, pola que se dispón o depósito e a publicación, no Diario Oficial de Galicia, do acordo complementario do convenio colectivo da cafetaría do Complexo Hospitalario Juan Canalejo-Marítimo Oza da Coruña (concesionaria Serunión, S.A.).
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 10/06/2004

Visto o expediente do acordo complementario do convenio colectivo da cafetaría do Complexo Hospitalario Juan Canalejo-Marítimo Oza da Coruña (concesionaria Serunión, S.A.), que tivo entrada nesta delegación provincial o día 6-5-2004 e subscrito pola parte económica por Serunión, S.A. e da parte social polo delegado de persoal o día 22-4-2004, de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios
colectivos de traballo e Real decreto 2412/1982, de 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro rexistro de convenios colectivos de traballo, que consta nesta delegación provincial, e notificación ás representacións económica e social da comisión negociadora.
Segundo.-Ordenar o depósito do citado acordo no Servizo de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
A Coruña, 19 de maio de 2004.
Luis Alberto Álvarez Freijido
Delegado provincial da Coruña
Convenio colectivo do persoal da cafetaría de persoal do Complexo Hospitalario Juan Canalejo-Marítimo Oza da Coruña
Asistentes:
Pola parte empresarial (Serunión, S.A., empresa concesionaria):
Juan Vicente Selva.
Pola parte social:
José Manuel Álvarez Rodríguez (delegado de persoal).
Xosé Lois Varela López (CC.OO.).
Na Coruña o 22 de abril de 2004, sendo as 12.00 horas, nos locais do centro de traballo reúnense, dunha banda, a representación empresarial de Serunión, S.A., concesionaria da cafetaría de persoal do Complexo Hospitalario Juan Canalejo-Marítimo Oza da Coruña, e da outra, a representación social indicada no encabezamento deste escrito. Os reunidos constatan os seguintes extremos:
Primeiro.-Que establece o artigo 5 do convenio colectivo do persoal da cafetaría de persoal do Complexo Hospitalario Juan Canalejo-Marítimo Oza da Coruña que, ao cumprir a data do seu vencemento, o convenio prorrogarase tacitamente de ano en ano, de non mediar denuncia por calquera das partes contratantes cun mes, como mínimo, de antelación á data da súa expiración. De se prorrogar pola tácita todos os conceptos económicos incrementaranse no IPC (índice de prezos ao consumo establecido polo INE (Instituto Nacional de Estatística).
Segundo.-Que ao non facer uso, antes de decembro de 2003, nin a parte empresarial nin a social, da denuncia prevista no artigo 5 deste convenio, débese prorrogar pola tácita o dito convenio colectivo. Por tanto todos os conceptos económicos incrementaranse no IPC establecido polo INE.
Terceiro.-Que o IPC constatado e publicado polo INE referente ao período 1-1-2003 ao 31-12-2003 é do 2,6 por cento.
Cuarto.-Que as táboas sobre as que hai que aplicar o incremento do 2,6% son as de 2003 -anexo I do convenio colectivo- que se atopan publicadas no BOP do 29-3-2003.
En relación con todo o anterior as partes acordan:
I. Incrementar as táboas salariais de 2003 cun 2,6%. Estas táboas pasarán as de 2004 e son as que figuran como anexo desta acta e substitúen o anexo I do convenio colectivo de referencia.
II. A contía da compensación establecida no artigo 24 do convenio colectivo pasará a ser no ano 2004 de 7,25 euros.
III. Introdúcese un novo parágrafo no artigo 15 do convenio colectivo da cafetaría de persoal do Complexo Hospitalario Juan Canalejo-Marítimo Oza da Coruña, o dito parágrafo queda redactado nos seguintes termos: «Para compensar o esforzo soportado polos traballadores e traballadoras, debido ao incremento de tarefas en período vacacional, acórdase que os festivos traballados -durante o ano- e non compensados con outros festivos ou domingos compensaranse cun día de descanso que se concederá engadido aos dous días de descanso semanal máis unha compensación en cartos de 12,31 euros».
IV. Para o ano 2004 elaborouse un calendario de compensación de festivos e días de redución de xornada. Os descansos por tales días deberanse facer nas datas sinaladas nese calendario, salvo situacións excepcionais nas que se poderá fixar outra data de mutuo acordo entre empresa e traballador. As situacións excepcionais deberán ser constatadas pola empresa e o delegado de persoal.
V. Autorizar a José Manuel Álvarez Rodríguez para que proceda a presentar esta acta e o seu anexo I ante a Delegación Provincial da Consellería de Asuntos Sociais, Emprego e Relacións Laborais para proceder aos trámites relativos ao rexistro, depósito e publicación deste acordo.
VI. E sen máis asuntos que tratar, asínase esta acta coa conformidade de todos os asistentes no lugar e data indicados no encabezamento.
ANEXO I
Convenio colectivo do persoal da cafetaría de persoal do Complexo Hospitalario Juan Canalejo-Marítimo Oza da Coruña
Categorías
Salario base
Complem. cantidade de traballo mensual
Complemento
transporte mensual
Total mensual
Total anual
Xerente
997 euros
76,52 euros
46,04 euros
1.119,56 euros
16.425,72 euros
Oficial administrativo/a
761,95 euros
76,52 euros
46,04 euros
884,51 euros
12.899,97 euros
Encargado/a
761,95 euros
76,52 euros
46,04 euros
884,51 euros
12.899,97 euros
Cociñeiro/a
761,95 euros
76,52 euros
46,04 euros
884,51 euros
12.899,97 euros
Camareiro/a
761,95 euros
76,52 euros
46,04 euros
884,51 euros
12.899,97 euros
Auxiliar de caixa
761,95 euros
76,52 euros
46,04 euros
884,51 euros
12.899,97 euros
Axudante
734,53 euros
76,52 euros
46,04 euros
857,09 euros
12.488,67 euros
Fregador/a
734,53 euros
76,52 euros
46,04 euros
857,09 euros
12.488,67 euros
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA